คือ มีอาการท้องอืดมาหลายเดือนแล้วอาการเหมือนมีแก๊สอยู่ในกระเพาะตลอด ทำให้ไม่สบายท้องครับไปหาและได้ส่องกล้องมาแล้ว 2ครั้ง ครั้งแรกบอกกระเพาะแดง ให้ยาฆ่าเชื้อมากิน และก็ส่องครั้งที่2 ก็บอกกระเพาะดีขึ้น แต่อาการผมก็ยังมีอืดท้องอยู่ แล้วก็นัดอีก6เดือนดูอาการ คือ ผมอยากรู้ว่าเป็นเพราะ สาเหตุอะไร เพราะตอนนี้ผมก็กลับไปหา ที่ไปหาปัจจุบัน เค้าบอกว่า อาหารไม่ย่อย คือถ้าผมเป็นอาหารไม่ย่อย จะเป็นมาเกือบ7 เดือนเลยหรอครับ อยากขอแนวทางการรักษา
สวัสดีค่ะ อาการท้องอืดอาจเกิดจาก-มีลมในท้อง จากการรับประทานอาหาร ดื่มน้ำ สูบบุหรี่ การพูด หัวเราะซึ่งจะมีการกลืนอากาศเข้าไป แต่มักไม่อันตราย ร่างกายก็จะขับออกด้วยการผายรมหรือเรอออกมา-ท้องอืดจากมีลมหรือน้ำในช่องท้อง ซึ่งอาจเกิดจากการมีตับหรือไตทำงานผิดปกติ หรือมีก้อนเนื้อของอวัยวะภายใน-โรคกระเพาะอาหารอักเสบ ทำให้ท้องอืด แน่นท้อง คลื่นไส้-ลำไส้อักเสบ-ลำไส้อุดตัน มักจะปวดท้องมาก ท้องแน่น ถ้าเคยมีประวัติผ่าตัดมาก่อนจะยิ่งนึกถึงลำไส้อุดตันจากพังผืดได้มาก แต่มักไม่เป็นเรื้อรังมา 7 เดือนการดูแลตัวเองเบื้องต้น หลีกเลี่ยงการรับประทานอาหารมื้อใหญ่ๆในคราวเดียว หลังรับประทานอาหารควรนั่งหัวสูงไว้ก่อนอย่างน้อย 3 ชั่วโมง งดการดื่มชา กาแฟ ไม่สูบบุหรี่ งดอาหารรสจัดหรืออาหารเผ็ด รับประทานยาลดอาการท้องอืดร่วมด้วยได้หากท้องอืดมากขึ้นเรื่อยๆ ไม่สามารถถ่ายอุจจาระได้ ไม่ผายลม คลื่นไส้ อาเจียนตลอด รับประทานอาหารได้น้อยลง รักษาไปแล้วไม่ดีขึ้น อาจกลับไปพบแพทย์ที่รักษาอีกครั้งเพื่อส่งต่อให้แพทย์เฉพาะทางด้านทางเดินอาหารหาสาเหตุต่อไป